એક સાંજે એ લોકો એ જ તળાવની પાળે મળ્યાં. અનુષા એની સ્કુટી પર આવી હતી. બેન્ચ પર બેસીને તરત અનુષાએ કહ્યું, “નિલય, મારે તમને એક વાત કરવી છે, તમને ખબર જ હશે કે મારા…” નિલયે એના હોઠ પર હાથ મૂકીને એને બોલતાં રોકી લીધી. એનો જમણો હાથ બંને હાથમાં લઇ પ્રેમથી બોલ્યો:”મને ખબર છે, અનુ. Dont worry. હવે આપણે બંને સાથે છીએ ને? હું સાચવીશ તને. ઈલાજ કરાવીશ તારો. તું બસ એક વાર ડોક્ટરને મળીને ચેક અપ કરાવી લે એટલે આપણા ભવિષ્યમાં શું થશે એનું ચિત્ર સ્પષ્ટ થાય.”